COSMOGLOTTA, sept.-oct. 1934. 


N" 7 (98) 


QUESTION DE NOMINE ! 

Li statistica pruva que medialmen ìt nasce un lingue international 
chascun mensu. Li evemment ha devemt tant ordinari que Cosm<'a;lotta 
renunciat mentionar h apparition de ti numerosi projectes quel cade 
immediatmen in oblivia. Exceptionalmen, hodie noi signala un pro- 
jecte pro que it ha nascet m Oriente : It es Mundal de sr. Eylenbosch, 
un patre catolic habitant Tokio. 

Apertente li libre quel sr. Eylenbosch inviat nos 7/ie prohlem of 
an international languagc. Has it heen solved noi pensat trovar h ex- 
position del besones del Oriente, h solution del problema tant serchat 
del hngue satisfant h du civihsationes. 

Sr. E. mey permisser nos confesser nor deception : su Mundal aporta 
necos nov, benque h introducton parte rnonstra un remarcabil conos- 
sentie del actual situation interhnguistic. 

Mundal Occidental 

Lu max grandu defekto de Ido, Li max s>rand defecte de Ido, 
sikut ak de Espo, sii kfi tu du ling- quam anc dc Esp-o, es que ti du lin - 

wos sei prensantu su radikos ex gues ha prendet su radicas ex pluri tre 
pluru diversu lingwos, rezultinte £e, di0erent lingues, con li resultate que, 
si om ne konsultii dixionario, on ne si on ne consulta li dictionarium, on 

posei sapii ex k u lingwo om dehei ne posse saver ex quel lingue on deve 

selektii radiko de alku vokablo. selecter li radica de alcun vocabul. 

On vide que li radicas es presc identic, ma h adjectives fìm max 
sovente per -u e li nomines per-o in Mundal. 

Quam presc omni autores, sr. E. sentit h beson comensar su expo- 
site per criticar li altri projectes. II scri inter altri (in anglés) : 

0/ all these, NOVAM, a recent French invention, is perhaps the least 
worthy of consideration : there is absolufely nothing scientific ahout it. 
Professor Jespersen's NOVIAL is too exclusively Scandinavian and 
consequently devoid of all international character, the Scandinavian group 
of languages being confined to a small area. It seems fairly certain that 
Novial will have no band of adherents such as those interested in propa- 
gating other I. L. systems ; the general opinion heing that it is a plagiarism 
of Ido and a still further proof that the I. L. will be Ido always developing 
into perfection. Mr. Hale expresses the following concise criticism of 
Novial : "Novial es plu Anglo-Saxon, Ido es plu Latin . 

OCCIDENTAL and INTERLINGUA seem to be the only serious 
rivals of Espo and Ido so far. Occidental has many good qualities which 
render it superior to even Ido. Unfortunately it has three drawbacks... 

Poy sr. Eylenbosch exposi li tri reprochas quel il fa a Occidental. 
In pnm su nomine quel posse repussar ( to repel and alienate ) h Orien- 
talcs. Ma in sam tempor, sr. E. declara que un lingue universal deve 
esser hasat exclusívmen sur latin e il reprocha a Occidental que ìt 
acceptet paroles ex german, anglés, etc. 

Do, it acte se solmen pri un question de titul !... 

Sr. E. ne offerta al Orientales un lingue minu occidental quam 
nor systema ; in contrari, il restricte ancor plu su base europan, 
eliminante li paroles international de origine nordic por vicear les per 
mort paroles latin ; poy il changea li titul a Mundal. In li comercie 
on nomina to : dupar su clientes ! Esque h Japaneses, quel es reputat 
quam tre intelligent, ne va vider ìmmediatmen que, sub un titul 
pretendet mundan, cela se un merce exclusivmen occidental ? Quo 
es orienta! in h lingue de sr. Eylenbosch ? Solmen li titul ! 

In oriental landes es angles, german o frances conosset plu o mmu 
bon de omni hom educat. Esque vu audit un vez que un onentale refusat 
usar ti lingues pro que lor nomines ne es sat oriental o tro europan 
por ili ? Esque h Angleses, Gcrmanes, Franceses sentit un sol vez Ii 
beson nominar lor idioma per un altri nomine plu universal ? Nu ! 
quande, vice anglés, german, francés, italian, etc., quel es plen de 
irregularitàs e desfacil a parlar e a scrir, noi presenta al Orientales 
h quintessentie de ti lingues, pro quo h Orientales vell esser offen- 
set per h nomine exact de Occidental ? On ne deve hontar pri su ori- 
gine ! 

Quande noi monstra un leon, noi nomina it : Ieon. Sr. E. monstra 
h sam leon, ma il nomina ìt crocodile por ne efaruchar li spectatores ! 
Noi prefere dir h coses quam ih es ! 

Li duesim objection contra Occidental concerne li gramatica. Sr. 
E. ne admisse li duplic valore de c. Ja innumerabil vezes noi ha ex- 
plicat h rasones de ti decision. Por justihcar it, noi solmen signala 
que sr. E. admisse du diagramas con li sam son : sc e sh = che, con ti 
explication que ti duplic scrition es acceptet por ne desńgurar li 
paroles international ! Un proverbie arab fjosse aplicar se a ti casu : 
un camel ne vide su propri bosses, ma il vide tre bon h bosses del altri 
cameles ! Si Mundal have bon rasones por lassar Ii regul : un Iettre = 
un son, Occidental anc posse usar Ii sam rasones por ne desfigurar li 
paroles intemational ! 

Li triesim objection contra Occidental monstra que sr. E., quel 
esset Iong tempor Idist, ne posset ja desembarrassar se de su acusto- 
mation al finales artificial. II reprocba a nor systema que li nomines 
posse finir per a, e, o, u, vice un sol vocale o, quam in Esperanto ; e il 
asserte que un unic finale es necessi por que li Orientales mey iden- 
tificar li different partes del frase '. Ti critica appare nos tam plu 
strangi que in Mundal li nomines fini per quelcunc consonant !! 
On di in Mundal por exemple natzon (quande li parol international es 
nation !), konyugatzon, etc. Per quo li Orientales conosse que to es 
un nomin ! Enigma ! Quande un autor da directives pri li construction 
del lingue mternational, su deve es comensar per secuer les e ne peccar 
strax contra su propri regules. Per su exemple, sr. E. pruva que ti 
obligatori finales ne es necessi por un Iingue international, mem in 
Japan. Esque forsan Ii Onentales ne successa comprender e usar anglés, 
francés, etc. pro manca de ti finales ? Noi sempre constatat que ti 
famosi finales es postulat del Esperantistes e Idistes e nequande del 
grand publica, quo pruva que it acte se pri un illusion. 

Sr. E. admoni nos : If the Academy of Occidental would only acknow- 
ledge this dcfect and correct it, De Wahl's creation could easily be turned 
into an I.A.L. as close to perfection as is at all feasible. 

Ma Sr. E. posse tranquiiisar se : nequande Occ. va reprender 
li obligatori finales de Espo ! Li experientie es tro decisiv. Noi, ex- 
partisanes de Espo, es tro content esser desembarassat de ti insuppor- 
tabil corset por pensar, un sol moment, a lor reintroduction in Occ. 
Quande on ha gustat li naturalita, orani systema artificial sem- 
bla repugnant. 

On vide do que li objectiones de sr. E. ne es serios e que si nor 
criticanto benevole obliviar su Idistic reminiscenties e laborar vermen 
sur li base del internationalità, il va obtener ii sam resultate quam E. 
de Wahl. Un base exclusivmen latin anc ne es possibil, nam un grand 
parte del notiones de nor modern vivt exige expressiones inconosset 
del latinos. Ci, sr. E., quel es prestro, es influentiat per su education 
sacerdotal. Ma exter li circules catolic e scientic, poc persones have h 
tempor studiar longmen latin, principalmen in Oriente. In contrari li 
lingues del Occidente servi ja quam lingues de intercomprension m li 
tot Oriente. Un resumate e regulansation de ih es just quo h Onente 
besona, quocunc mey esser su nomin : Occidental, Onental o Mundal ! 

Sr. E. ne posse reprochar a Occ. ne esser sat latin, nam it suffice 
comparar it con Mundal por constatar que it es mult plus proxim a latin 
quam... li systema proposit de il. R. Bg. 

MERSI ! 

( Original poema in Occidental ) 


Al seniores potentates 
De grand e de grandissim states, 
Ad omni land civilisat, 

Al erudites aclarat. 

Al tecnicos e inventores 
E omni altri bonfatores 
Noi misse ti ci scrit postal 
Con gratità max cordial. 
l il nu nor amms mersiosi 
Es plcn de dies fortunosi, 

Nascet del medie militar 
In mil mncent e deciquar, 

Quand dulci carne dc casernes 
Sur campes, aquas, in cavernes 
E in forestes noi havet 
Por nor festin, por nor banquet. 
Noi, lupes, tigres e hyenes, 

Ex proxim e lontan terrenes 
Vos benedi por vor bontà, 

Por vcstri magnammttà. 

Ho, quel desagreabil hores, 
Enoyas, grives e dolores 
Sm borne vu devet sufrer 
Effectuante vor affer ! 

Chimistes e ingcniores, 

Bankeres e aviatores, 

Specialistes de transport 
E de cbascun possibil sport, 
Propagandistcs-championes, 
Grand erudites e spiones, 

Vu ha unit per un caten, 
Sparnante ni labor ni pen. 

Ho, qual dcsagreabil hores, 
Calummes e infavores 
Vu ha devet sufrer sin cess 
Por povri entes, qui noi es ! 

Nam es ya mult sordid poltrones, 
Qui time gases e canones, 

E altres, sat avar e stult 
Por dir : li guerres custa mult. 
Idiotissim egoistes 


Ulula : noi es pacifistes ! 

Anc es mult feminas bornat, 

Qui ha solemnimen jurat 
Suer su sposos a su jupes 
Por impedir les far se truppes 
Qui hasta, vola con ardor 
Morir sur campes de honor. 

U es li grand traditiones, 

Quand mem littissim nationes 
Partù tendet in omm guerr 
In ventres balles reciver ? 

Ma vi it curre nu rumores 
Que vu, ho nobli bonfatores, 

Es pret mover al frontier 
Immens amasses por un guerr. 
Piff-paff ! Un grel de uraganes 
Plen-farceat de foll satanes 
Va far su dansa. Tra-ta-ta ! 
Urrah ! Banzas ! Yuhé ! Allah ! 
Denove carne de casemes 
Sur campes, aquas, in cavernes 
Bentost va presentar se pret 
Por nos, por nor splendid banquet. 
Ho, car e generos patrones, 
Mersi, mersi por ti dones ! 
Mersi sincer e reverent, 

Mersi profund e max ardent 
Ex proxim e lontan terrenes 
De lupes, tigres e hyenes. 

Sept. 1934 A.Kojman ( Odessa ). 



LINGUISTIC RESPONSES 


ALTRI (pro quo ne alia, alter -alterar) ? 

Li latin alter vive ìn du denvates : altruism e allerar. 

Alterar ha nu in omm lingues modern recivet li sense de mutar a 
statu plu mal, apejorar, bosillar, quel ne es contenet in li parol alter, 
quel nu in li romamc lingues e angles es A. other, F. autrc, S. otro, 
P. outro, ma ìn italian altro. Ma de ti paroles ne existe derivates, durant 
que li international parol altruism postula altru, quo forsan vell esscr 
plu bon quam altri, ma altri have h general fìnale -i de adjectives. 

Li L. alius in h modern hngues existe in un sol denvat alihi quel ha 
recivet un absolut special juridic sense e, ultra to, contene un parte 
-ibi quel anc es mort in h modern hngues. Adplu existe paroles derivat 
de ala = D. Fltigel, p. ex. aliform, quel vell esser misductiv. 

BENTOST, F. Bientót, I. bentosto. Li altri lingues have different 
formes, e h form italian max bon adapta al styl de Occidental. 

CHE es simil a F. chez. Li formes in li altri lingucs es D. bci, A. at, 
by, I. presso, con, in, S. P. junto a, en casa de, Sv. nos, vid, R. u, Est. 
juures, etc. Do null comun. Pro to, yo adoptet li form ja usat m Espo e 
Ido, do conosset de omni interlinguistes. 

CON (proquo ne kjun?). Ti question sembla vermen astonant. Con 
ìn omni hngues es incontrat ìn centes de derivates con li sense dat anc 
ìn Occidental, durant que kun es solmen un alteration esperantic. I al 
van questiones condamna li competentie del questionant. 

DESDE es S. P., li altri lingues differe totalmen. On questiona 
proquo ne depos. Depos anc existe in Occidental, ma h sense es un poc 
altri. In depos es sentibil que in ti momente un anteyan periode ha finit, 
in desde que un nov periode ha comensat. Adplu depos li guerre vell 
signifìcar pos li fine del guerre — comensante del fenomene guerre. 
Adplu depos es homonym con h plural de depó — depós, quo es in 
general a evitar. 

DURANT, D. wàhrend, F. pendant, A. during, I. S. P. durante. It 
vermen ne es comprensibil, quel altn form on vell posser electer ye tant 
comun accord che Ii pnncipal lingues de Europa. 

IT, L. id, A. it, convergentie de du extremes ; adplu D. es, Sv. Dan. 
det, comun es h dental clusiv son. Ma d quam clusiv son es inpractic 
proque mult popules pronuncia it in fìn quam /. Do li form A. it sembla 
esser h max bon, curt, elegant e conosset. 

NI (proquo ne nec ?) Nec es solmen latin e mort ìn h modern hngues. 
Ni es F. S. R., li altri lingues differe inter se. Do ni sembla esser bonis- 
sim justifìcat. 

PRI. Por ti preposition li usation del divers lingues es tre diferent. 
D. iiber, von, betreffs, F. de, sur, au sujet de, A. on, of, about, concerning, 
I. di, per, intomo à, S. P. de, sobre, Sv. om, av, pa, R. ob, nastchet, 
otnositelno. Do ne solmen li divers lingues usa divers prepositiones 
(max frequent « de ») ma anc in li sam lingue in divers casus on usa 
diferent prepositiones. Do ci un uniformisation sembla esser desirabil. 
Ma proque de ja es usat in tre mult diferent casus it ne semblat bon 
ancor elargar li usation de ti preposition. Ci Esperanto ha dat nos un 
bon exemple prendente li preposition grec Tcspt (con accent sur í) e 
adaptante it a su styl in form pri ”. Li usation e practica de Espo ha 
monstrat li extrem comodità de ti preposition. Pro to yo ne hesitat usar 
it anc in Occ. Yo opine que omnicos vermen bon, expenmentat ja 
in Esp-o, li max expandet e max old L. I. deve esser utilisat anc in Occ. 
Anc Ido adoptet it, e mem prof. Jespersen in su Novial. Do ìt sembla 
me bon justificat. Quo do on vell proposir in vice de it, e per quo ti 
parol cs mal o ha monstrat alcun mcomoditàs ? 

PRO, PER, POR. Ti L. prepositiones in h practica del modern 
lingucs ha evoluet diversmen e in li divers hngues h sense de ili es 
permutat. Pro to it esset necessi restituer a chascun de ili su clar original 
sense. I) Li cause 2) Li scope 3) Li medie. Li antiqui L. preposition. 
por (F. pour ) have h sense del scope. Pro to por pro yo conservat h 
original sense del cause. Tamplu que per in li majorité del hngues have 
un plu minu identic sense de medie. 

SAM have h sense de identità, e es tre old comun anc e turanic, A. 
same, R. samy, Sv. Dan. Nor. samma, Finn. Est. sama, Pol. Taki. sam. 
Un tal grandissim extension justifica ti parol anc li L. I. E it es ne sin 
cause que omni interlingues Esp-o, Ido, Novial have ti form, mem 
Neutral havet sem secun li A. pronunciation. 

SELF. In li slavic hngues ti idé ha mixtet se con ti de sam. L. ipse, 
I. stesso, medesimo, S. mismo, P. mesmo, F. soi-mème, A. self, 
Sv . sjàlf, Dan. selv, D. selbst, selber, R. C. sam, Rum. insusi, Est. ise. Li 
form L. es quasi mort, h romanic differe mult in ti divers lingues. Li 
mixtion de self e sam quam in li slavic lingues sembla ne oportun ; resta 
do h germanic radica in li max clar conosset A. form self, quel ha esset 
adoptet anc in Novial. Quasi international es li expressiones A. : self- 
control, self-command, self-conscious, self-distipline, self-govemment, etc. 

TIL (o till) es A. Sv. Dan. Nor. Li altri lingues ne monstra co- 
munità. L. usquc, F. jusqu'à, D. bis, S. hasta, I. fxno, P. até, Cat. fìns à, 
R. C. do, Hn. addig Est. -ni. Esp-o have gis (mutilat F. jusquà). Ido 
e Novial anc til. It sembla do plenmen justificat. 

E. de Wahl. 




U HERALDICA 


In omni epocas, Ii homes ha mventet signes por symbolisar un idé 
o un grup de individues (por exemple h cruz del Cristianes, li aquil 
del Romanes) ma solmen m medievie, o plu exactmen durant h cruzadas 
esset vermen creat li scientie del heraldica. 

Ti origine es vermen curios : Li cruzates, departente a Palestina, 
covrit lor capilles per un casc. Ma ti casc hentost ne semhlat constituer 
un sufhcent protection ; on inventet tande h helm quel includet li 
cap til li col. Ma, pro que ti helm esset forat solmen de quelc aperturas 
por h ocules e Ii bocca, li guerreros ne posset reconosser se unaltru. 
Amicos e ìnamicos esset omni confuset. Por remediar ti confusion 
dangerosi, on imaginat picter li scudes. De patre a fìlio, li colores e li 
dessin transmisset se nechangeat. I almen esset creat li heraldica. 

On crede sovente que h emblema pictet constitue un pruva de nobi- 
lesse. 1 o es un erra. Mult borgesos have autentic emblema provenient 
del medievie, nam in ti epoca chascun familie creat su propri armes 
con grand facilità. 

In h torneyes, h chevalieros fat annunciar se per li son del corn. 
Li heraldo, pos har sonat dcl corn, descrit li emblema de tis, quel 
presentat se por luctar. Remarca que in Iingue german ’sonar del corn 
es dit blasen. De to ha venit li parol international blason, quel signi- 
fica ’descrition' del emblemas. Anc de heraldo veni li parol heral- 
dica. Li colores del guerrero esset pictet sur h scud de quel ha vemt h 
parol scudero o servitor portant h scud. 

LI FORM DEX SCUD. — Li scud del guerreros fimt inferiormen 
per un punte por esser infundat in li terre ; to explica que ancor hodie, 
on representa li emblema sur un surfacie apuntat in h base (fig. 6). 



Ti scud esset in prim triangulari (fig. I) in medievie, ma desde Ii 
Renascentie, quande Ii emblema es representat sur h monumentes e m 
li libres, li form modifica se diversmen secun li landes. Li inferior parte 

deveni sovente rund (fig. 2, 3, 8. 9, 10). Quelcvez, on dessina it con 
un incisura a levul. Ti rund apertura existet in facte in li scud, it servit 
por lassar passar li dextri brass quande li guerrero combattet de su 
spad, durant que li levul brass tenet li scud. Ma bentost, on obliviat ti 
justificat form e, pro amore al symetrie, on fat un duesim incisura sur li 
dextri latere (fig. 3) ! In Francia, on adoptet Ii scud presc quadrat con un 
punt in infra. In Anglia on preferet li form 5 con alargat supenor 
parte. In Italia, li scud devenit oval, sin dubita pro li influentie del 
ancian roman emblemas, quel existet ancor sur ii antiqui monumentes. 

U COLORES usat in heraldica ha sempre 
esset tre poc. Li cause es facil a comprender : 
por posser distincter h emblemas de lontan, 
h colores deve esser tre different e li dessin tre 
simplificat. Null nuancie mtermediari es ad- 
misset, nam h nuancies ne es sat perceptibil. 
Ti ley devet esser secuet anc quande on creat 
h signes por li circulation modern. Selectente 
h emblema de Occidental, on va anc dever 
contentar se per poc colores e per un dessin 
tre leibil, sin detalies. 

Li colores max usat in heraldica ha esset 
argent (blanc), aur (yelb), blu. rubi, verd, 
nigri. In Germania e in Anglia on usa anc 
li colores gris (ferrin) e purpur (rubi-vio- 
lett), quel es rarmen usat in li altri landes. 

U SGRAFFITURAS. Pcr representar h colores in h gravuras 
printat in nigri, on recurre a un convention tre comcd : on traducte 
les per punctus e sgraflituras (lineas parallel). Li procede esset inventet 
de un itahan monaco, Pietro Santa, quel aplicat it, ye li unesim vez 
in 1636, por posser representar h emblemas heraldic sur h monumentes 
funeran. Secun ti convention usat in omni landes ancor hodie, li color 
argent es representat per un surfacie blanc, aur per punctus, blu 
per lineas horizontal, rubi per verticales, verd per obliqui descendent 
a dextn, nigri per un surface nigri. It es facil memorar li traduction 
de rubi : lineas vertical quam h flamme, e anc por blu, lineas horizcntal 
quam li aqua. 

U EMBLEMAS usat in heraldica es divers : animales, coses, 
plantes. geometric signes es egalmen trovabil sur li scudes de omm 
landes, mem in Japan. E pro que in Medievie li fervore rehgios esset 
tre ìntens, mult chevaheros e landes adoptet cristian signes, por 
exemple h cruz (Svissia, Itaha) h claves de St. Petro (fig. 8) h cross del 
pápa (Basel). 

Ma li ammales obtenet Ii max'grand suc- 
cess, pnncipalmen Ii leon, li caval, li urs, etc. 
Examinante mult scudes, on va constatar que 
presc sempre li ammales es tornat vers levul. 
Por comprender ti regul, on deve representar 
se li situation del chevaliero quel tenet su 
scud del levul manu (fig. 6). I almen, por ne 
semblar fuir ma in contrari, por semblar par- 
ticipar Ii combatte, li animale figurat sur li 
scud devet regardar vers li guerrero ; de to 
vem su position a levul (fig. 9, 10). 

LI DIVISIONES DEL SCUD. L. unesim 


p. ^ emblemas esset tre simplic, ma poc a poc, sam 

quant li numer de ili augmentat, sammen esset 
necessi complicar les por evitar confusiones. Li scud, quel havet pri- 
mitivmen un sol color, esset dividet in du demis per un linea horizon- 
tal (fig. 7 e 9), per un linea vertical o per un Iinea obhqui. It es compren- 
sibil que h colores restant tre pcc pro rascnes de visibilita, on essct 
fortiat comphcar sempre plu li dessm. 




D0BENDORF 


Quande pro pietà o pro alliantie o maritagie, alcun reprendet Ii 
emblema de un altri, il generalmen modificat it, o combinat ìt con su 
propn emblema. Noi mey supposir por exemple que du scudes, un 
portant un leon e un altri tot nigri es combinat. In ti casu on cupa h 
du scudes per li demi e on junte li superior demi de un con li inferior 
demi del altri. On obtene talmen li fig. 7. Li presentie de un demi 
animale sur un scud indica do un combination. 

Li ammales es generalmen representat levante se sur Ior postenor 
pattes (fig. 7, 9, 10) in un attitude agressiv. Minu sovente ili es jacent. 

Li scud del fig. 10 monstra un animale poc frequent ; it es un lutre, 
quel tene in su bocca un pisc. Li animale es nigri sur fund yelh. 

Li scud del fig. 9 porta un de ti animales fabuhc treamat ìn Medievie ; 
it es li uncorn, o caval sur li front de quel ha crescet un Iong e unic 
corn. Li inferior parte del scud es occupat de un emblema tre frequent 
in heraldica, it es 6 bandes vertical, nominat pales, quel es alternativ- 
men pictet de 2 colores different. 

LI BLASON. Blasonar, to es descrir un emblema secun regules 
del ancian heraldes. Generalmen cn indica in pnm h color del fund, 
poy li animales, plant o ccse posit sur it ; si li fund es dividet in du, on 
indica sempre por comensar li col )r del superior o del levul demi. 
Por exemple, descriente li scud del fig. 7, on va dir : dividet trans- 
Versalmen, in supra blanc con un demi-leon, in infra niýri. Li scud del 
fig. 8 es dit : In blu con du claves cruzat obliquimen e incatenat. 

Li scud del fig. 9 es dit : dividet transversalmen in du ; in supra blu 
con un demi uncorn blanc, in infra 6 pales blu e blanc. 

Li scud del fig. 10 es dit : in aur un lutre niqri captent un pisc. 

Li hcraldistes asserte e emfasa que h bon scudes es sempre simphc : 
poc colores e un dessin tre distinctibil de lontan. Noi deve anc egardar 
ti conditiones selectcnte h emblema de Occidental. Quelc piopositores, 
por exemple, desira til 7 colores ; to es un erra, quel va sempre genar, li 
printation del emblema per colores o per sgraffituras. Du colores es 
sufficent. 

R. Bg. 


QUO MANJA U AVIES 



Li avies usa un grand energie musculari. Pro to ili have un re- 

marcabil apetite. Esque vu save, por exemple, 
que un turd oferta se, por su dejeuna, un 
enorm eruc. Prof>ortionalmen, to corresponde 
a un mann glutient un tot crure de bove. In 
un die, mult avies manja un amasse de nutri- 
tura j>esant plu quam lor corpore. 

On ne comprende qualmen on posse dir 
de un person quel manja poc : II manja 

quam un avie !*’ 

U SIGNIFICATION DEL PRENOMINES 


Abel, nomin assyrian : habel. li filio. 
Abram, Abraham, veni de hebreic, u it 
significa patre famos. 

Adam (hebreic) : terre. 

Adelaid (german Adellaid) : nobil com- 
batte. 

Admet (grec) : indomitat. 

Agamemnon (grec) : tre coragiosi. 
Agenor (grec) : coragiosi, viril, bell. 
Agesilas (grec) : ductor de turb. 
Agrippa (latin) : qui veni in li munde 
con pedes ad-avan. 

Aiax (grec) : li resanator. 

AÍbert, Aubert (german) : noblesse 
brilliant. 

Alexandre (grec): qui repussa li inamicos. 
Albin (latin Albinus) : li hom de colo- 
ration blanc. 

Alfred (german) : nobil pace. 

Ali (arab) : alt. 

Amede (italian) : qui ama Deo. 

Andre (grec) : viril, mascul. 

Andrea : format ex li mascuhn André 
quel significa mascul. ti prenomin 
have null sens. 

Andromaque (grec) : qui combatte li 

homes. 

Anne, Anna (semitic : hannah) : li 
benefatores. 

Alexis, Alexius (grec) : li protector. 
Antoine, Antonia (latin Àntonius, del 
grec Antónios) : qui have li friscore 
eclatant de un rose. 

Armand, Hermann, Hermance, Ar- 
mande (del ancian german héri o hari. 
armè e man. mann : li mann de armé. 
guerrero, nobilmann. 

August (latin) : religioso. venerabil. 
Babet : abreviation por Elisabeth. 
Baptist (grec) : baptisat. 

Basil (grec) : rey. 

Benjamin : (hebreic) filio de mi dextri. 
Benoit (latin) : benedit. 

Berénice (grec) : victoriosa. 

Bernard (german) : urs fort. 

Berthe (german) : brilhanta. 

Bill (angíesi) : abreviation por William. 
Bob (anglesi) : abreviation por Robert. 
Brunehaut, Brunehild (german) : cu- 
rass guerral. 

Calypsa (grec) : celat. covrit. 

Camille (latin) : nomin dat in Roma al 
yun serveros del grand prestro. 


Carmen (hispan) : de Carmel (orden 
religiosi). 

Castor (grec) : li contra-stelle (it es li 
astre quel brillia m opposite de su 
fratre gemel Pollux). 

Cesar (latin) : traet del ventre de su 
matre per li operation i ominat. depoy. 
cesaran. 

Charles, Charly, Charlotte, Carolus, 
Carolina, Karl (del german) : mann 
(on comprende li absurdità del lcmi- 
nin nomines Charlotte e Caroline). 

Christian, Christiana, Christina 
(grec) : del nornm de Chnst. quel 
sigmficat unctet. 

Christoph (grec) : qui honora Christ. 

Claude, Claudine (latin) : claudicant. 

Cleopátre (grec) : patre gloriosi (in- 

vcrs de Patrocle). 

Conrad (german) : consilie del rasse. 

Daniel (hebreic) : li bon judico. 

Denis (grec) : li Dco qui flue. it es 
'onisos (Bacchus). 

Dick (anglesi) : curios abrcviation |K>r 
RicharH. 

Dolorés (hispan) : dolorrs del \ ir|?ina. 

Dorothea (grei ) : donation de Deo (sam 
parol quam I heodora). 

Edgar, Edgard (german) : nobil. 

Edith (anglo-saxonic) : Ti, qui octroya 
possedage. 

Elie (hebreic) : Jahvc es mi deo. 

Emmanuel (hebreic) : Deo es con nos. 

Ernest (german) : serios. 

Esau (hebreic) : villut. 

Etienne, Stephan (grec) : coron. 

Eugen (grec) : bon-nascet, nobil. 

Eulalie (grec) : qui parla bon, babillard. 

Euphrosyne (grec) : joy, plesur. 

Euseb (grec) : pie. , 

Eustach (grec) : li hom con li bell 
spicas. 

Eva (hebreic) : vive. 

Felix (latin) : felici. 

Flavian (latin) : blond. aurat, yelb. 

Flore, Flora (latin) : flor. 

Francis, Fran^ois : dublette de Fran- 

cés. 

Frederic (german) : potent pace. 

Fredy, Fritz : abreviation por Frederic. 

Gabriel (hebreic) : fortie de Deo. 

Galba (Galles) : grass. 

Geo, Georges (grec) : plugator. paisan. 

Gerard (german) : lort lans. 

Germond (german) : protection del lans. 

Gertrud (german) : lans fidel. 

Gottfried, Godefroy, Geoffroy (ger- 
man) : pace de Deo. 

Gregoire (grec) : qui vigila. 

Guillaume (sam parol quam William e 
Wilhclm). 

Hassan (arab) : bon. 

Hector (grec) : qui tene solidmen. 

Hildegarde (german) : dom guerral. 

Hippolyte (grec) : qui desliga li cavalles. 

Hugo, Hugues, Huguette (german) : 

spiritu. 

Ida (grec) : In li origin, ti parol designat 
omni valley con lorest, poy, li diffe- 
rent deas o deessas habitant ti locs. 

Iphigenie (grec) : filia coragiosi. 

Isaac (hebreic) : ridert. 

Isabella (hispan) : Traet del hispan 
Isabel. form populari de Elisabeth. 

Jacob (hebreic) : ti qui suplanta. 

Jacques, Jacquelina : nomines derivat. 

Jean, Jan (hebreic) : Deo concede. 

Jeanne, Jeanine, Jeannot, Jane, Jehan 
es derivat de Jean. 

Jeróme (grec) : ortertate, sacrat. victim. 

John (angles) : traduction angles de Jean. 

Joseph, Josephine (hebreic iasaf. 
arab Yousouf) : li adjunt. 

Karl (german) : 1 1 noinin esset latimsat 
in Carolus. quel dat li frances Charles. 

Laurent (latin) : tract del commun 
nomin * laure ». 

Leon, Leonce (grec) : leon. 

Louis, Louise (ancian german hlod-icig, 
modern german Lud-wig) : li hom del 
famosi combattcs. 

Madeleine, Madeline, Madelon (he- 
breic) : ti qui origina de Magdala 
(micri borgo de Galilea). 

Marguerite (latin) : perl. micri juvell. 

Marlène : abreviation de Marie-Mag- 
dalena. 

Martha, Marthe (semitic) : dama o 

mastressa del dom. 

Marie (hebreic) : li amara, li femina de 
dolores. 

Marc, Marcel, Marcelle (L. marcus 
martell). significa : aplatar. 

Maurice (latin) : brun quam un Mauro. 

Michael, Michel (hebreic) : Deo es 
incomparabil. 


Moise (hebreic) : Ti nomin significa 
forsan "salvat ex li aqua”. 

Narcisse (grec) : flor quel indormi. 

Neron (sabin) : secun Sueton, ti nomin 
significa : coragiosi. 

Nestor (grec) : qui vade. 

Octave (latin) : ottesim. 

Olympe (grec) : brilliant monte. 

Oswald (german) : composit de Os 
(Deo) e de u»/</ (regnar, guveme- 
ro) ) Deo regna o Deo guverna. 

Philippe (grec) : amico dcl cavalle. 

Pierre, Pierrette, Perrette (grec) : 
roc. To es li supra-nomin del apostol 
Simon. Pro su solid pieta Simon esset 
nomin.it h roc del fide ; in latin 
Petru j. 

Rachel (hebreic) : agna. 

Rene (latin) : nascet un secund vez, to 
es regenerat per li baptisa. 

Robert (german) : glone bnlliant. 

Rodrigue (hispan e german) : rich in 
glorie. 

Samuel (hebreic) : Deo ha exaudit. 

Siegfried (german) : |»ace victoriosi. 

Stephan (grec) : coron. 

Suzanna (hebreic) : schoschannah, li 
lilie. 

Sylvain, Sylvie, Sylvette (latin syl- 
vanus, de silva, sylva, sclva = 
bosca) : Sylvanus esset li deo del fo- 
restes. 

Syivestre (latin : syli'cstcr) : li hom 
rustic. 

Theodore (grec) : donation de Deo (sam 
parol quam Dorothea). 

Theophile (grec) : amat de Deo (sam 
parol quam german Gottlieb) 

Thimotée (grec) : qui deve esser hono- 
rat quam un deo (invers del nomin 
Theotime). 

Thibaut (german) : popul audaciat 

(sam parol quam german Theodobald). 

Ulysse (grec) : qui es irritat. 

Victor, Victorin, Victorine (latin) : 

qui victe. 

Walter (german) : ti qui guverna, qui 
regna. 

Wilhelm (german) : ti de quel li vo- 
lunta es proxim al helrn. 

f JEAN CHANAUD 


Ante alcun mensus venit nos li 
tnst nova del morte de sr. Jean 
Chanaud, secretano in li buros del 
Societé del Nationes in Genève. 
Sr. Chanaud esset un del unesim 
adeptes de Occidental ; il esset 
interesset a nor lingue per un 
exposite publicat un "Schola et 
Vita”, li organ del Latino sine 
flexione". In collaboration con su 
sposa, Sra Kitty Chanaud, il com- 
posit li Index francés - Occi- 
dental al radicarium. 

Trefatigatdurant ti ultimannus 
e suflrent de reumatism, il csset 
in cura in Aix-en-Provence quande 
subitmen li morte raptet le por un munde melior. De nor coidealist 
noi conserva li memorie de un exquisit e sensibil natura tre entusiasmat 
por li ideale. 


Jean Chanaud 


DECLARATION 

Yo have li grand plesur anunciar que, pos profund studia. yo ha nu 
definitivmen abandonat Ido por adherer a Occidental. Yo do saluta 
respectosmen omni collegos m ti movement, e specialmen semor de 

Wahl m Tallinn. 

Yo opine que it ne es necessi far excusas o explicar pro quo yo fa ti 
passu ; preferibilmen it vell esser plu bon dir pro quo yo vem tam tard 
a Occidental : Bentost, pos mi adhesion a Ido, yo interprendet un Ido- 
Ido encyclopedic lexico, e yo ha sentit sempre un vole ne abandonar 
un obliga unvez comensat. Ma durant ti annus, pro li msatisfant 
caractere e mult insoluet problemas de Ido, yo gradualmen devenit 
conscient que it va esser impossibil ignorar Occidental. Fmalmen yo 
decidet fìnir li section "Astronomie — quel occupat me ancor 
8 mensus — e tande devoer mi tot tempor al plu modern systema por 
vider ca yo vell devenir deceptet per it. Nu pos 10 mensus con Occi- 
dental, yo constata un sempre crescent plesur in studiar e usar ti 
genial e fascinant lingue. 

In conclusion yo prende h hbertà recomendar a mi ancian Idistic 
collegos far li sam experiment. 

London, septembre 1934. H. D. Akerman, 

Ex-membre del Ido-Akodemio 

HVJHPH ALTRI DECLARATION 

¥,'■■■ £ Un del max activ Idistes, sr. 

| JOSEF SVEC de Praha just inviat 

fi 1 } al principal adherentes de Ido un 

| K . \ circulare in quel il exposit les li 

M ^ actual situation interlinguistic. 

ff / : Pos har monstrat que presc omni 

■I 'VHK " ^ reformes projetat in Ido tende 

L 1 M VCrS ^. CC *^ enta ^ ^ Ení P er ** 

1 /./<- 

V tu pltt similar Ido. // / ./cs.M r 

Occidental quam a Ido... 

J Svec (Praha) Ca f coidealist / Pro quo far un 

tant enorm, ftenos labor por crear un 

noi) linguc, si un tal linque ja existe in Occidental ? Pro quo effortiar pcr 
mult e penos labores dar a Ido un aspect, quel va esser tant simil a Occi- 
dental ? Esque it ne es plu bon, economisar ti prand energie, tempor e 
monc e transear simplicmen a Occidental ? To es li motives, quel pos un 
studie profund del qucstion ha ductet me ad Occidental. 1 1 es possibil, que 
vu va dcsaprobar ti decision, ma quo es plu bon : si on, f>os har constatat li 
veritd, aconosse it, o si on persevera in su errore? Esque noi ne ha reprochat 
al Esperantistes, que ili impcdi li progress per lor conservatism ? Esque noi 
deve imitar les nu, quande appari un plu bon e plu modern systema, quam 
Ido ? No ! 0 noi desira li progress, o noi ne desira it ! Un triesim possibilità 
ne existe. Yo self vole auxiliar li progress. Pro to yo devenit Occidentalist. " 

Joseph Svec. 


CHRONICA 


ANGLIA. Nor precios consiliator anglcs, sr. Cerald 
A. Moore. fat aparir in The Morning Post (8 sept. 
1934) un articul monstrant li superiorità de Occidental 
sur Esperanto, con convictiv exemples. 

Anc li revue "Education” publicat un demonstration 
simil. sub li titul ” Esperanto as an international 
Ianguage", del sam autor. 


secretario dct anglés Occ-Association 


lt es regretabil constatar que in mult landes. Esneranto esset nociv por ii idé sell 
del lingue international, pro que it inculcat che li publica ii fals crede que un 
idioma auxiliari have necessarimen un aspecte de lingue fabricat, con mult 
-ajn, -ojn, -ujn. E li publica es tre surprisat quande on presenta a it un lingue sm ti 
risibil finales ! 


AUSTRIA. Wien. — Li 5 juli 1934 evenit un reunion del viennesi occidentalistes. 
in quel on decidet proposir ìn estive 1935 li unesim international Occidental-congress 
in Wien. U principal scope de ti congress vell esser li personal interconossentie del 
ductores del Ocadental-moviment e li exercitie in conversation e discussion in Occi- 
dental. Omni letores de ti information mey strax informar li signator. si ili desira par- 
tiprender li congress. pri li secuent punctus : (I) quel date ili prefere, (2) quant long 
li congress deve durar, (3) quel programma ili proposi. Li annuncie de partiprension 
es ínobligatori. Li partiprendentes va reciver rabat sur li austrian ferrovias. On va 
procurar les modic logís in hotel o privat. Ergo on mey strax scrir al signator. quel ha 
esset commisset del viennesi occidentalistes far li preparatori demarches por ti congress. 

Karl Janotta, 14, Emst-Ludwiggassc. Wien X (Austria). 


GERMANIA. Der deutsche Occidentalist, organ del Deutschen Occidental- 
Bundes, continua aparir con interessent contenete. On posse abonar it adrcssante se 
a Sr. Johannes Quensel, German Occidental-Federation, Gunthersleben 
uber Gotha, Germania. Li ultim numeros pubhcat interaltns : Der Weg der Welt- 
snrache — Mitteilungen des Deutschen Occ. Sprachhundes — Al memorie de 
Wieland. — Uberzetzungsschwierigkeiten. — Die internationale innerc Sprachform. 
Mediation de correspondentie — Esque vu ha visitat h Leipziger Messe ? — Zusam- 
menhànge zwischen deutschen Fremdwòrtern und Stammwòrtern des Occidental. 

Ti articules es signat principalmen de Dr. Peipers (Kóln). Walter Karch (Leipzig) 
e Johannes Quensel (Giinthersleben). 


HISPANIA. Sub li impulsion de su president. sr. Varela, de l igueres, li yun 
societé continua documentar li Hispanos pri li modern interlinguistica. In ultim it 
publicat in catalan li secuent prospectes de propaganda : 

Doc. Nr. 4 : Per qué l’Occidental conserva les dobles consonants 

Doc. Nr. 114: EIs 5 tipus de llengua internacional. 

Doc Nr. : La llengua internacional i els onentals. 

Li jurnal Emporda Federal del 22 sept. 1934 publica un grand articul de sr. 
Varela quel monstra un astonant richesse de argumentes. Li competentie e infatigabilita 
de nor coidealist es un precios garantie de success. It es a notar que h demi dcl articul 
esset scrit in Occidental ! E tamen ti parte sembla completinen harmomsar se con h 
aspect del bell lingue catalan. 

Anc in h ultim reunion del Sviss Association por Occidental, un extrano, quel audit 
Occidental ye li unesim vez, declarat que ti lingue posse esser plazzat, pro su caractere, 
inter hispan e italian. 


SVE!DIA. Ex alcun sved jurnales noi excerpte Ii secuent noticie pri curses de Occi- 
dental ductet de nor energic coidealist fil. cand. Carl Segerstàhl : In li S. 0. U.. section 
de Vindeln un duantene de membres durant h passat unesim semestre ha studiat li 
modern L. I. Occidental, quel ne minim chc li abstinentic movement comensa acqui- 
siter plu e plu grand interesse in nor dies. Nequel del participantes hat antev studiat 
alcun foren lingue, ma caus li simplic e natural structura de Ocadental, it ha esset 
possibil al participantes pos un relativmen curt tempor ganar resultates del studies, 
quel contenet e letion e exercities de conversation e composition. 

Li grand interesse por li Occidental-studies probabilmen trova su exphcation ante 
omnicos in li p>ossibilitas de un fructosi studie de nor foren paroles. Ma con h practic 
interesse ha tamen che li max multes sin dubita juntet se un ideal interesse por h 
sempre plu e plu actual question del L. I. e su evolution in un san e realistic direction ». 

E. B. 

SVISSIA. In Bern. li 23 sept. 1934. evenit li reunion del Sviss Association por 
Occidental. Li comité secuent esset electet : President : Dr. H. Nidecker (Basel) ; 
secretario-cassero. Fred Laj?nel (CKapelle). Membres : Sr. Dr. Emery (Genève) ; 
sr. Ferd. Haller (Meiringen) ; Ed. Mayor (Lausanne) ; Ad. Moeckli (Ziirich) ; Ch. 
Piaget (Bienne) ; J. Ritter (Chiasso) ; major H. 1 anner (Beme). 

Li conlos del S. A. P. O. indica Fr. 720.64 de revenues in 1932 e Fr. 964.14 in 1933 
con expenses equivalent. ne includet li contos del administration de Cosmoglotta. 

Pos li discussiones pri li orgamsation, statutes e propaganda, li assistentes audit un 
exposite d; sr. Major i anner pri li "Bussol del Colores”, de quel il es Ii creator, e un 
deinonstration de sr. Dr. Nidecker, con acompamament sur piano, pri ti objecte : 
Esque li canzones populari es possibil anc in mundlingue ? Ti discurs, quei esset 
regretabilmen acurtat pro li manca de tempor. merita essct publicat completmen : tam 
plu que sr. Nidecker self es compositor e ja transposit in musica pluri poemas: Himne 
a huropa ; Li romantsch Ladin ; un pine sta solitari ; Oh, Marie ne plorar ; Descende. 
dulci carr ; Canzon del botmann sur li Volga. Ti canzones posse esser ohtenet gratuit- 
men che li administration de Cosmoglotta. 

In ti reunion partiprendet representantes del quar lingues national de Svissia. E 
tamen. malgré li total manca dc acustomation. ili comensat parlar Occidcntal con un 
facilità, un fluentie astonant. Ne un sol vez un hesitation o miscomprense evenit e li 
nov adeptes comprendet omnicos. 

Noi recivet regretabilmen tro tard por li reunion li secuent carte : " Cordial 
■alutationes al convenit coidealistes. Yo desira vos bon success in vor humani- 
tari labor e bon amical camaraderie durant li session e pos it. Yo regreta ne 
posser assister personalmen. Ma mi bondesires acompania vos. Cordiaimen 
vor. E. Wahl”. 

TCHECOSLOVACIA. Bon exposite del principie de Occidental. con exemple de 
textu, aparit li 3 scptcmbre in li jurnal tchei Mladoboleslavské Listy. It esset com- 
posit de nor nov coidealist sr. J. Svec. 

SUPLEMENT ARTISTIC A COSMOGLOTTA 

Li budget quel noi etablisset in li comensa del annu previdet 10 numeros de Cos- 
moglotta in 1934. Ma pro que pluri landes interdit recentmen li exportation del moné, 
quo impedi nor letores pavar lor abonnament, noi devet contentar nos pcr 8 numeros 
hoannu. (Regretabilmen. omm orgamsstion international sufre pro li actual cnse 
mundal. Por exemple li Universala Elsperanto-Asocio trova se, secun La Pirato’’ in 
"mizera stato’’. Deí Fr. 128.000 quel U. E. A. heredatdesr. Hodler in 1921, resta hodic 
Fr. 15.000. de quel li demi. immobilisat in Germania. es considerat quam perdit). 

In compensation. Ii abonnates de Cosmoglotta recive du suplementes. Li unesim 
L’Occidental en 5 le<;ons" ha esset inviat les in august. Li duesim es un cadern de 
50 pagincs. illustrat dc 100 gravuras. anc scrit del redactor de Cosmoglotta, in frances 
con resumates in anglés e german. In it es explicat li recent procede de illi.stration 
usat specialmen in nor revue : Li gravura sur linoleum . Pro su importantie, ti suple- 
ment artistic va esser inviat in octobre-novembre solmen al abonnates payant e un 
sol excmplare a chascun adresse. mem a tis qui have li duplic abonnament (Li precie 
de vende de ti brochura in li commercie es Fr. 1.50 sviss). Noi ne dubita que un tal 
donation va esser apreciat de nor letores. 

SUBVENTIONE5 Januar : Sr. Th. Krebs (Quito. Ecuador) Fr. 3.10. Mai : Dr. 
Demacon (Orléans) Fr. 0.50 ; G. Prinz (Bernburg) Fr. 6. — ; L.-M. de Guesnet 
(Paris) Pr. 1.60; ^illy Mildebrath (Bernau) Fr. 6. — ; Sta Colas (Souday) Fr. 5. — . 
Junio : Prof. von Sydow (Lund) Fr. 2. — : Josef Svec (Praha) Fr. 12.50. Septembre : 
Sr. Gerald A Moore (London) Fr. 124. — ; Sra K. Chanaud (Genève) Fr. 6. — ; 
Sr. Akerman (London) Fr. 8. — ; R. Berger Fr. 30. — . In summa Fr. 204.70 sviss. 
Cordialissim mersi a omres ! 

